VILNIAUS RAJONO SAVIVALDYBĖS TARYBA

SPRENDIMAS

DĖL VILNIAUS R. SAV., ZUJŪNŲ SEN., PRAPUOLŲ K. VIETOVĖS LYGMENS BENDROJO PLANO RENGIMO

2020 m. birželio 26 d. Nr. T3-200

Vilnius

Vadovaudamasi Lietuvos Respublikos teritorijų planavimo įstatymo 3 str. 1 d. 2 p., 6 p., 7 p., 4 str. 1 d. 3 p., 3 d., 5 str. 2 d. 2 p., 6 str. 2 d., 3 d., 5 d., 14 str. 3 d., 6 d. 2 p., 4 p., 15 str. 3 d., 4 d., 24 str. 4 d., remdamasi Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8, 78 p., Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079, 3 p., atsižvelgdama į 2020-01-28 prašymą Nr. A34(1)-613 ir 2020-03-30 prašymą Nr. A34(1)-2116, Vilniaus rajono savivaldybės taryba n u s p r e n d ž i a :

1.	Išspręsti koliziją Vilniaus rajono savivaldybės teritorijos bendrajame plane, patvirtintame Vilniaus rajono savivaldybės tarybos 2009 m. rugsėjo 30 d. sprendimu Nr. T3-323 (toliau – Bendrasis planas), numatant iki 5 procentų naujai urbanizuojamos zonos plėtrą nuo Prapuolų kaimo teritorijos.

2.	Pritarti Vilniaus r. sav., Zujūnų sen., Prapuolų k. vietovės lygmens bendrojo plano masteliu M 1:2 000 rengimui iniciatoriaus lėšomis.

3. Nustatyti planavimo tikslus:

3.1. nustatyti gyvenamųjų vietovių, inžinerinės ir socialinės infrastruktūros, kitų valstybei

svarbių socialinės ekonominės veiklos sričių vystymo ir įgyvendinimo gaires, numatyti plėtrai reikalingas teritorijas;

3.2. sudaryti sąlygas privačioms investicijoms, kuriančioms socialinę ir ekonominę gerovę,

tinkamos kokybės gyvenimo sąlygas;

3.3. derinti fizinių ir juridinių asmenų ar jų grupių, savivaldybių ir valstybės interesus dėl teritorijos naudojimo ir veiklos plėtojimo teritorijoje sąlygų;

3.4. detalizuoti Bendrojo plano teritorijos naudojimo privalomuosius reikalavimus, nustatant visus detaliųjų planų teritorijos naudojimo reglamentus.

4. Įpareigoti Vilniaus rajono savivaldybės administracijos direktorių:

4.1. organizuoti Vilniaus r. sav., Zujūnų sen., Prapuolų k. vietovės lygmens bendrojo plano rengimo procedūras;

4.2. šį sprendimą paskelbti Teisės aktų registre, Savivaldybės tinklalapyje, Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

5. Šis sprendimas įsigalioja kitą dieną po paskelbimo Teisės aktų registre.

6. Vadovaujantis Lietuvos Respublikos administracinių bylų teisenos įstatymo 26 str. 1 d. ir 29 str. 1 d., šis sprendimas gali būti skundžiamas pasirinktinai Lietuvos administracinių ginčų komisijai (Vilniaus g. 27, LT-01402 Vilnius) ar Vilniaus apygardos administraciniam teismui (Žygimantų g. 2, LT-01102 Vilnius) per vieną mėnesį nuo jo gavimo dienos.

Savivaldybės merė	Marija Rekst